AEONTS แรลลี่ยาว! พุ่งอีก 11% นิวไฮรอบ 14 เดือน โบรกเชียร์ซื้ออัพเป้าใหม่ 225 บ.
AEONTS แรลลี่ยาว! พุ่งอีก 11% นิวไฮรอบ 14 เดือน โบรกเชียร์ซื้ออัพเป้าใหม่ 225 บ.
24 ธ.ค. 2563

ผู้สื่อข่าวรายงานว่า บริษัท อิออน ธนสินทรัพย์ (ไทยแลนด์) จำกัด (มหาชน)  หรือ AEONTS ณ เวลา 16.06 น. อยู่ที่ระดับ 213 บาท  บวก 21.00 บาท หรือ 10.94%  ด้วยมูลค่าซื้อขาย 1.46 พันล้านบาท ราคาหุ้นแรงในรอบ 14 เดือน โดยเทียบตั้งแต่หุ้นยืนที่ระดับ 213 บาท เมื่อวันที่ 11 ต.ค.62

บล.เคทีบี (ประเทศไทย) ระบุในบทวิเคราะห์ว่า AEONTS คงคำแนะนำ ซื้อ แต่ปรับราคาเป้าหมายเพิ่มขึ้นเป็น 225.00 บาท จากเดิมราคาเป้าหมาย 145.00 บาท อิง FY22E PBV 1.8x โดยเป็นผลจากการปรับกำไรสุทธิปี 2565 และ re-rate PBV เพิ่มขึ้น เพื่อสะท้อนผลการดำเนินงานที่ผ่านจุดต่ำสุดแล้ว และมีแนวโน้มที่ดีขึ้น จากการใช้จ่ายที่เพิ่มขึ้น โดยเฉพาะต่างจังหวัดที่เป็นฐานลูกค้าของบริษัทมากกว่า 70%
ประเมินกำไรสุทธิไตรมาส 3/63 (ก.ย.-พ.ย.63) ที่ 960 ล้านบาท (ลดลง 3.1%เทียบช่วงเดียวกันของปีก่อน,และลดลง 0.6% เทียบไตรมาสก่อนหน้า) ทรงตัวเทียบช่วงเดียวกันของปีก่อน และ เทียบไตรมาสก่อนหน้า จาก loan yield ที่ลดลงตามการปรับลดเพดานอัตราดอกเบี้ยลง 200-300 bps อย่างไรก็ตามจะได้รับการชดเชยเทียบช่วงเดียวกันของปีก่อน จากค่าใช้จ่ายสำรองฯที่ลดลง และ เทียบไตรมาสก่อนหน้า จากการรับรู้รายได้การขายลูกหนี้ NPLs
ทั้งนี้คงประมาณการกำไรสุทธิปี 2564 ที่ 3.13 พันล้านบาท (]ลดลง 21%เทียบช่วงเดียวกันของปีก่อน) แต่ปรับประมาณการกำไรสุทธิปี 2565 ขึ้น 11% เป็น 4.09 พันล้านบาท (โต 31%เทียบช่วงเดียวกันของปีก่อน) โดยปรับเพิ่ม loan growth และรายได้หนี้สูญรับคืนขึ้น เพื่อสะท้อนสภาพเศรษฐกิจที่กลับมาขยายตัว และมาตรการภาครัฐที่สนับสนุนให้เกิดการใช้จ่ายในต่างจังหวัดมากขึ้น ซึ่งบริษัทมีลูกหนี้ต่างจังหวัดมากกว่า 70%
ราคาหุ้นปรับตัวเพิ่มขึ้น และ outperform SET +29% ในช่วง 1 เดือนที่ผ่านมา จากแนวโน้มผลการดำเนินงานที่จะกลับมาดีขึ้น หนุนโดยระดับการตั้งสำรองฯที่เพียงพอ และทำให้ค่าใช้จ่ายสำรองฯจะลดลง อย่างไรก็ตามงคงคำแนะนำ ซื้อ จากความสามารถในการควบคุมค่าใช้จ่ายที่สูงขึ้นเพื่อชดเชยรายได้ดอกเบี้ยจาก loan yield ที่ต่ำลง และทำให้ FY2022E ROAE จะปรับตัวเพิ่มขึ้นเป็น 21.8% จาก FY2021E ที่ 16.4% และสูงกว่า FY2020 ที่อยู่ที่ 20.5%